KOMMISSIONENS BESLUTNING
af 16. februar 2006
om finansiel støtte fra Fællesskabet for 2006 til driften af visse EF-referencelaboratorier, som beskæftiger sig med dyresundhed og levende dyr
(meddelt under nummer K(2006) 418)
(Kun den danske, den engelske, den franske, den spanske, den svenske og den tyske udgave er autentiske)
(2006/141/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 28, stk. 2, og
ud fra følgende betragtninger:
(1)
Fællesskabet bør yde finansiel støtte til de EF-referencelaboratorier, der er udpeget af Fællesskabet, til varetagelsen af de funktioner og opgaver, der er fastsat i følgende direktiver og beslutninger:
-
Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (2)
-
Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease (3)
-
Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza (4)
-
Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (5)
-
Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme (6)
-
Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr (7)
-
Rådets direktiv 92/35/EØF af 29. april 1992 om fastsættelse af regler for kontrol med og foranstaltninger til bekæmpelse af hestepest (8)
-
Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får (9)
-
Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (10)
-
Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (11)
-
Rådets beslutning 96/463/EF af 23. juli 1996 om udpegelse af det referenceorgan, som skal deltage i arbejdet med at gøre prøvemetoderne og vurderingen af prøveresultaterne ensartede for racerent avlskvægs vedkommende (12).
(2)
EF-støtten bør kun udbetales, hvis de planlagte foranstaltninger gennemføres effektivt og myndighederne indsender alle nødvendige oplysninger inden for de fastsatte tidsfrister.
(3)
Af budgetmæssige grunde bør EF-støtten ydes for en periode på et år.
(4)
Der bør i visse tilfælde ydes yderligere støtte til tilrettelæggelse af en årlig workshop vedrørende EF-referencelaboratoriernes ansvarsområde i samme periode.
(5)
Kommissionen har foretaget en vurdering af de arbejdsprogrammer og dertil hørende budgetter, som EF-referencelaboratorierne har forelagt for 2006.
(6)
Da arbejdsprogrammerne er vigtige for, at Fællesskabets mål vedrørende dyresundhed og levende dyr kan nås, bør EF-støtten fastsættes til 100 % af EF-referencelaboratoriernes støtteberettigede udgifter, med et maksimumsbeløb for hvert laboratorium.
(7)
I henhold til artikel 3, stk. 2, i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik finansieres veterinær- og plantesundhedsforanstaltninger, som foretages efter Fællesskabets regler, af Den Europæiske Udviklings- og Garantifond for Landbruget, Garantisektionen; hvad angår finanskontrollen finder artikel 8 og 9 i forordning (EF) nr. 1258/1999 (13) anvendelse.
(8)
Ved Kommissionens forordning (EF) nr. 156/2004 af 29. januar 2004 om EF-tilskud til EF-referencelaboratorier i henhold til artikel 28 i beslutning 90/424/EØF (14) fastsættes de støtteberettigede udgifter for EF-referencelaboratorier, der modtager tilskud i henhold til artikel 28 i beslutning 90/424/EØF, samt procedurerne for indberetning af udgifter og revision.
(9)
Foranstaltningerne i denne beslutning er i overensstemmelse med udtalelsen fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Hvad angår klassisk svinepest ydes der EF-støtte til Tyskland, for at Institut für Virologie der Tierärztlichen Hochschule, Hannover, Tyskland, kan varetage de funktioner og opgaver, der er fastsat i bilag IV til direktiv 2001/89/EF.
EF-støtten udgør 100 % af de støtteberettigede udgifter, der afholdes af Institut für Virologie der Tierärztlichen Hochschule til arbejdsprogrammet, dog højst 202 000 EUR, i perioden 1. januar-31. december 2006.
EF-støtten udgør 100 % af de støtteberettigede udgifter, der afholdes af Institut für Virologie der Tierärztlichen Hochschule til tilrettelæggelse af en faglig workshop om teknikker til diagnosticering af klassisk svinepest, dog højst 18 000 EUR.
Artikel 2
Hvad angår Newcastle disease ydes der EF-støtte til Det Forenede Kongerige, for at Central Veterinary Laboratory, Addlestone, Det Forenede Kongerige, kan varetage de funktioner og opgaver, som er fastsat i bilag V til direktiv 92/66/EØF.
EF-støtten udgør 100 % af de støtteberettigede udgifter, der afholdes af Central Veterinary Laboratory til arbejdsprogrammet, dog højst 70 000 EUR, i perioden 1. januar-31. december 2006.
Artikel 3
Hvad angår aviær influenza ydes der EF-støtte til Det Forenede Kongerige, for at Central Veterinary Laboratory, Addlestone, Det Forenede Kongerige, kan varetage de funktioner og opgaver, der er fastsat i bilag V til direktiv 92/40/EØF.
EF-støtten udgør 100 % af de støtteberettigede udgifter, der afholdes af Central Veterinary Laboratory til arbejdsprogrammet, dog højst 300 000 EUR, i perioden 1. januar-31. december 2006.
Artikel 4
Hvad angår smitsomt blæreudslæt hos svin ydes der EF-støtte til Det Forenede Kongerige, for at Pirbright Laboratory, Det Forenede Kongerige, kan varetage de funktioner og opgaver, der er fastsat i bilag III til direktiv 92/119/EØF.
EF-støtten udgør 100 % af de støtteberettigede udgifter, der afholdes af Pirbright Laboratory til arbejdsprogrammet, dog højst 100 000 EUR, i perioden 1. januar-31. december 2006.
Artikel 5
Hvad angår fiskesygdomme ydes der EF-støtte til Danmark, for at Danmarks Fødevareforskning, Århus, Danmark, kan varetage de funktioner og opgaver, der er fastsat i bilag C til direktiv 93/53/EØF.
EF-støtten udgør 100 % af de støtteberettigede udgifter, der afholdes af Danmarks Fødevareforskning til arbejdsprogrammet, dog højst 145 000 EUR, i perioden 1. januar-31. december 2006.
Artikel 6
Hvad angår sygdomme hos toskallede bløddyr ydes der EF-støtte til Frankrig, for at Ifremer, La Tremblade, Frankrig, kan varetage de funktioner og opgaver, der er fastsat i bilag B til direktiv 95/70/EF.
EF-støtten udgør 100 % af de støtteberettigede udgifter, der afholdes af Ifremer til arbejdsprogrammet, dog højst 90 000 EUR, i perioden 1. januar-31. december 2006.
Artikel 7
Hvad angår afrikansk hestepest ydes der EF-støtte til Spanien, for at Laboratorio Central de Veterinaria de Algete, Madrid, Spanien, kan varetage de funktioner og opgaver, der er fastsat i bilag III til direktiv 92/35/EØF.
EF-støtten udgør 100 % af de støtteberettigede udgifter, der afholdes af Laboratorio Central de Veterinaria de Algete i Madrid til arbejdsprogrammet, dog højst 20 000 EUR, i perioden 1. januar-31. december 2006.
EF-støtten udgør 100 % af de støtteberettigede udgifter, der afholdes af Laboratorio Central de Veterinaria de Algete i Madrid til tilrettelæggelse af en faglig workshop om teknikker til diagnosticering af afrikansk hestepest, dog højst 20 000 EUR.
Artikel 8
Hvad angår bluetongue ydes der EF-støtte til Det Forenede Kongerige, for at Pirbright Laboratory, Det Forenede Kongerige, kan varetage de funktioner og opgaver, der er fastsat i bilag II til direktiv 2000/75/EF.
EF-støtten udgør 100 % af de støtteberettigede udgifter, der afholdes af Pirbright Laboratory til arbejdsprogrammet, dog højst 175 000 EUR, i perioden 1. januar-31. december 2006.
EF-støtten udgør 100 % af de støtteberettigede udgifter, der afholdes af Pirbright Laboratory til tilrettelæggelse af en faglig workshop om teknikker til diagnosticering af bluetongue, dog højst 25 000 EUR.
Artikel 9
Hvad angår rabiesserologi ydes der EF-støtte til Frankrig, for at AFSSA Nancy, Frankrig, kan varetage de funktioner og opgaver, der er fastsat i bilag II til beslutning 2000/258/EF.
EF-støtten udgør 100 % af de støtteberettigede udgifter, der afholdes af AFSSA i Nancy til arbejdsprogrammet, dog højst 165 000 EUR, i perioden 1. januar-31. december 2006.
Artikel 10
Hvad angår afrikansk svinepest ydes der EF-støtte til Spanien, for at Centro de Investigación en Sanidad Animal, Valdeolmos, Madrid, Spanien, kan varetage de funktioner og opgaver, der er fastsat i bilag V til direktiv 2002/60/EF.
EF-støtten udgør 100 % af de støtteberettigede udgifter, der afholdes af Centro de Investigación en Sanidad Animal til arbejdsprogrammet, dog højst 100 000 EUR, i perioden 1. januar-31. december 2006.
Artikel 11
Hvad angår vurderingen af prøveresultaterne for racerent avlskvægs vedkommende og harmoniseringen af prøvemetoderne ydes der EF-støtte til Sverige, for at Interbull Centre, Uppsala, Sverige, kan varetage de funktioner og opgaver, der er fastsat i bilag II til beslutning 96/463/EF.
EF-støtten udgør 100 % af de støtteberettigede udgifter, der afholdes af Interbull Centre til arbejdsprogrammet, dog højst 65 000 EUR, i perioden 1. januar-31. december 2006.
Artikel 12
Denne beslutning er rettet til Kongeriget Danmark, Forbundsrepublikken Tyskland, Kongeriget Spanien, Den Franske Republik, Kongeriget Sverige og Det Forenede Kongerige Storbritannien og Nordirland.
Udfærdiget i Bruxelles, den 16. februar 2006.